CELEX: 32006D0800
Language: mt
Date: 2006-11-23 00:00:00
Title: Deċiżjoni tal-Kummissjoni tat- 23 ta' Novembru 2006 li tapprova l-pjanijiet għall-eradikazzjoni tad-deni klassiku tal-ħnieżer fil-ħnieżer slavaġ u l-vaċċinazzjoni ta' emerġenza għal dawk il-ħnieżer kontra dik il-marda fil-Bulgarija (innotifikata taħt dokument numru C(2006) 5468) Test b'rilevanza għaż-ŻEE

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               617
            
         DEĊIŻJONI TAL-KUMMISSJONI
   tat-23 ta' Novembru 2006
   li tapprova l-pjanijiet għall-eradikazzjoni tad-deni klassiku tal-ħnieżer fil-ħnieżer slavaġ u l-vaċċinazzjoni ta' emerġenza għal dawk il-ħnieżer kontra dik il-marda fil-Bulgarija
   (innotifikata taħt dokument numru C(2006) 5468)
   (Test b'rilevanza għaż-ŻEE)
   (2006/800/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat it-Trattat ta' Adeżjoni tal-Bulgarija u r-Rumanija, u b'mod partikolari l-Artikolu 4(3) tiegħu,
   Wara li kkunsidrat l-Att ta' Adeżjoni tal-Bulgarija u r-Rumanija, u b'mod partikolari l-Artikolu 42 tiegħu,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-miżuri tal-Komunità għall-kontroll tad-deni klassiku tal-ħnieżer (1), u b'mod partikolari t-tieni subparagrafu ta' l-Artikolu 16(1) u r-raba' subparagrafu ta' l-Artikolu 20(2) tagħha,
   Billi:
   
               (1)
            
            
               Id-Direttiva 2001/89/KEE tintroduċi miżuri minimi tal-Komunità għall-kontroll tad-deni klassiku tal-ħnieżer. Dawn il-miżuri jinkludu d-dispożizzjoni li l-Istati Membri għandhom jibagħtu lill-Kummissjoni, wara l-konferma ta' każ primarju ta' deni klassiku tal-ħnieżer fi ħnieżer slavaġ, pjan tal-miżuri għall-eradikazzjoni ta' din il-marda. Din id-Direttiva fiha wkoll dispożizzjonijiet rigward il-vaċċinazzjoni ta' emerġenza tal-ħnieżer slavaġ.
            
         
               (2)
            
            
               Id-deni klassiku tal-ħnieżer huwa preżenti fil-ħnieżer slavaġ fil-Bulgarija.
            
         
               (3)
            
            
               Meta jittieħed kont ta' l-Adeżjoni tal-Bulgarija, il-miżuri li jikkonċernaw is-sitwazzjoni fir-rigward tad-deni klassiku tal-ħnieżer f'dan il-pajjiż għandhom jiġu stabbiliti fuq livell Komunitarju.
            
         
               (4)
            
            
               Il-Bulgarija nediet programm għas-sorveljanza u l-kontroll tad-deni klassiku tal-ħnieżer fit-territorju kollu ta' dan il-pajjiż. Dan il-programm għadu għaddej.
            
         
               (5)
            
            
               Il-Bulgarija ressqet ukoll pjan għall-approvazzjoni quddiem il-Kummissjoni fil-31 ta' Mejju 2006 għall-eradikazzjoni tad-deni klassiku tal-ħnieżer u pjan għall-vaċċinazzjoni ta' emerġenza ta' ħnieżer simili fit-territorju kollu tal-Bulgarija.
            
         
               (6)
            
            
               Dawn il-pjanijiet imressqa mill-Bulgarija, ġew eżaminati mill-Kummissjoni u nstabu li huma konformi mad-Direttiva 2001/89/KE.
            
         
               (7)
            
            
               Bil-għan ta' l-Adeżjoni tal-Bulgarija, dawn il-pjanijiet għandhom jiġu approvati bħala miżura tranżitorja li tkun applikabbli mid-data ta' l-Adeżjoni u għal perjodu ta' disa' xhur.
            
         
               (8)
            
            
               Il-miżuri pprovduti f'din id-Deċiżjoni huma konformi ma' l-opinjoni tal-Kumitat Permanenti dwar il-Katina Alimentari u Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Pjan għall-eradikazzjoni tad-deni klassiku tal-ħnieżer fil-ħnieżer slavaġ
   Il-pjan imressaq mill-Bulgarija lill-Kummissjoni għall-eradikazzjoni tad-deni klassiku tal-ħnieżer fi ħnieżer slavaġ, fiż-żona kif stabbilit f'punt 1 ta' l-Anness, huwa approvat.
   Artikolu 2
   Pjan għal vaċċinazzjoni ta' emerġenza kontra d-deni klassiku tal-ħnieżer fil-ħnieżer slavaġ
   Il-pjan imressaq mill-Bulgarija lill-Kummissjoni fil-31 ta' Mejju 2006 għall-vaċċinazzjoni ta' emerġenza tal-ħnieżer kontra d-deni klassiku tal-ħnieżer fiż-żona kif stabbilit f'punt 2 ta' l-Anness, huwa approvat.
   Artikolu 3
   Konformità
   Il-Bulgarija għandha tiżgura li l-miżuri meħtieġa biex tikkonforma ma' din id-Deċiżjoni jittieħdu immedjatament u tippubblika dawn il-miżuri. Għandha tgħarraf lill-Kummissjoni b'dan minnufih.
   Artikolu 4
   Applikabbilità
   Din id-Deċiżjoni għandha tapplika biss suġġetta għal u mid-data tad-dħul fis-seħħ tat-Trattat ta' Adeżjoni tal-Bulgarija u r-Rumanija.
   Għandha tapplika għal perjodu ta' disa' xhur.
   Artikolu 5
   Din id-Deċiżjoni hija indirizzata lill-Istati Membri.
   
      Magħmul fi Brussel, 23 ta' Novembru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Direttiva kif emendata mill-Att ta' l-Adeżjoni ta' l-2003.
   
      ANNESS
      1.   Żoni fejn il-pjan għall-eradikazzjoni tad-deni klassiku tal-ħnieżer fil-ħnieżer slavaġ għandu jiġi implimentat:
      It-territorju kollu tal-Bulgarija.
      2.   Żoni fejn il-pjan tal-vaċċinazzjoni ta' emerġenza tal-ħnieżer slavaġ kontra d-deni klassiku tal-ħnieżer għandu jiġi implimentat:
      It-territorju kollu tal-Bulgarija.